Turiștii care își doresc o vacanță în Brașov au o oportunitate unică de a se caza la hotelul Simonei Halep. Hotelul de trei stele, situat la poalele muntelui Tâmpa, oferă o experiență de cazare mai mult decât deosebită. Locația este la 500 de metri de zona pietonală a străzii Republicii, Piața Sfatului și Biserica Neagră.
Hotelul sportivei se diferențiază de celelalte prin designul autentic și atenția la detalii. Cei care își doresc să petreacă o noapte sau mai multe în hotelul Simonei vor avea parte de o atmosferă primitoare și facilități moderne.
Camerele din hotel oferă priveliști nemaiîntâlnite către peisajul montan, scrie BizBraşov.
Pentru o noapte, o cameră dublă standard costă, în această perioadă, 379 de lei, cu mic dejun inclus.
Preţurile cresc pe perioada verii.
Dacă rezervarea este făcută pentru luna iulie, aceeași cameră costă 479 de lei. Pe booking.com, hotelul Drachenhaus al Simonei Halep este evaluat cu nota 8,5.
În prezent, Simona Halep este la Miami, pentru a participa la turneul WTA 1000. Sportiva a mărturisit că are emoții, având în vedere că nu a mai jucat un meci oficial din august 2022. După ce TAS a redus suspendarea acesteia de la patru ani la 9 luni, românca a primit un wild-card pentru a participa la acest turneu.